Lav et referat af nedenstående tekst:

Tekst:
Der er tilfredshed på Karstensens Skibsværft A/S i Skagen. Værftet har netop landet en kæmpeordre på et 89,35 meter langt fiskefartøj. Skibet skal leveres i 2021 til rederiet Ruth A/S i Hirtshals. Fartøjet bliver topmoderne med alt indenfor det nyeste af maskineri, udstyr og udrustning. - Det betyder rigtig meget for os, og så er det med til at sikre beskæftigelsen for 200 mand i et halvt år, siger Kent Damgaard, der er direktør og skibsingeniør på Karstensens Skibsværft. Han fortæller, at man på værftet er stolte af, at rederiet Ruth har placeret ordren på værftet, fordi rederiet for nyligt har fået leveret et andet fiskefartøj fra rederiet. - Det tyder på, at de er tilfredse, og at de ikke ønsker, at andre skal bygge for dem, siger Kent Damgaard. Han håber, at den store ordre kan være med til at tiltrække nye og ikke mindst unge medarbejdere til værftet i Skagen. - Vi sætter en ære i at tiltrække unge medarbejdere, og det er trods alt nemmere, når der er tale om en spændende ordre uden at forklejne de andre ordrer, vi har, siger Kent Damgaard, som i disse dage er på værftets afdeling i Polen, hvor man lige efter nytår begynder at bygge skroget til den nye fisketrawler. Om et års tid kommer skroget til Skagen, hvor skibet bygges færdigt, og efter planen er klar til levering i juni 2021 - og det er denne del af arbejdet i Skagen, der sikrer beskæftigelsen for de 200 mand i et halvt år.

Referat:
Byggeriet af fiskefartøj til rederiet Ruth i Hirtshals sikrer beskæftigelsen på værftet for 200 mand i et halvt år.